CELEX: 32020D0793
Language: et
Date: 2020-06-12 00:00:00
Title: Nõukogu otsus (EL) 2020/793, 12. juuni 2020, seisukoha kohta, mis võetakse Euroopa Liidu nimel transpordiühenduse piirkondlikus juhtimiskomitees transpordiühendusega seotud teatavate haldus- ja personaliküsimuste ning finantseeskirjade kehtestamise osas

17.6.2020   
               
               
                  ET
               
               
                  Euroopa Liidu Teataja
               
               
                  L 193/11
               
            
         NÕUKOGU OTSUS (EL) 2020/793,
         12. juuni 2020,
         seisukoha kohta, mis võetakse Euroopa Liidu nimel transpordiühenduse piirkondlikus juhtimiskomitees transpordiühendusega seotud teatavate haldus- ja personaliküsimuste ning finantseeskirjade kehtestamise osas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit allkirjastas transpordiühenduse asutamise lepingu („leping“) vastavalt nõukogu otsusele (EL) 2017/1937 (1). Leping kiideti liidu nimel heaks 4. märtsil 2019 nõukogu otsusega (EL) 2019/392 (2) ja see jõustus 1. mail 2019.
                  
               
                     (2)
                  
                  
                     Piirkondlik juhtimiskomitee loodi lepinguga lepingu haldamiseks ja nõuetekohaseks rakendamiseks. Lepinguga nähakse ette, et piirkondlik juhtimiskomitee võtab vastu eeskirjad transpordiühenduse alalise sekretariaadi töötajate töötingimuste kohta, samuti otsuse, millega täpsustab eelarve täitmise ning raamatupidamisaruannete esitamise ja auditeerimise korda.
                  
               
                     (3)
                  
                  
                     Piirkondlik juhtimiskomitee võtab peagi vastu otsused transpordiühenduse töötajate reisieeskirjade, transpordiühenduse koosolekutele väljaspoolt transpordiühenduse alalist sekretariaati kutsutud ekspertide kulude hüvitamise eeskirjade ning finantseeskirjade ja auditeerimise korra kohta.
                  
               
                     (4)
                  
                  
                     On asjakohane määrata kindlaks liidu nimel piirkondlikus juhtimiskomitees võetav seisukoht, sest sellised otsused on vajalikud transpordiühenduse alalise sekretariaadi korralikuks toimimiseks ja nad on liidu jaoks siduvad,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel transpordiühenduse asutamise lepinguga loodud piirkondlikus juhtimiskomitees seoses transpordiühenduse töötajate reisieeskirjade, transpordiühenduse koosolekutele väljaspoolt transpordiühenduse alalist sekretariaati kutsutud ekspertide kulude hüvitamise eeskirjade ning transpordiühendusele kohaldatavate finantseeskirjade ja auditeerimise korraga, põhineb piirkondliku juhtimiskomitee vastavatel otsuste eelnõudel (3).
            Kõnealuste otsuste eelnõude väiksemates muudatustes võivad Euroopa Liidu esindajad piirkondlikus juhtimiskomitees kokku leppida ilma nõukogu täiendava otsuseta.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 12. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  Nõukogu 11. juuli 2017. aasta otsus (EL) 2017/1937 transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta (ELT L 278, 27.10.2017, lk 1).
         
            (2)  Nõukogu 4. märtsi 2019. aasta otsus (EL) 2019/392 transpordiühenduse asutamise lepingu Euroopa Liidu nimel sõlmimise kohta (ELT L 71, 13.3.2019, lk 1).
         
            (3)  Vt dokument ST 8100/20 http://register.consilium.europa.eu.